b'\n_START_ARTICLE_\nAndreas Nilsson (fotballspiller)\n_START_SECTION_\nKarriere\n_START_PARAGRAPH_\nNilsson startet som fotballspiller i en lokal fotballklubb for ungdom kalt Vici. Som nitten\xc3\xa5ring gikk Nilsson til Malm\xc3\xb6 FF, som den gang spilte i Division 2, som den gang var nest \xc3\xb8verste niv\xc3\xa5 i svensk fotball. Han var en del av laget i 1931 da Malm\xc3\xb6 FF tok seg opp i Allsvenskan for f\xc3\xb8rste gang. Nilsson var ogs\xc3\xa5 med da laget i 1934 ble diskvalifisert i 1934 p\xc3\xa5 grunn av brudd p\xc3\xa5 proffbestemmelsene i den tidens svensk fotball, og var med da laget i 1936 igjen tok seg opp i Allsvenskan._NEWLINE_Nilsson spilte sin f\xc3\xb8rste og eneste landskamp for Sverige, da de spilte mot Finland i Helsingfors i 1936. Nilsson la opp som aktiv fotballspiller i 1940.\n_START_SECTION_\nSenere liv\n_START_PARAGRAPH_\nNilsson gikk rett fra karrieren som fotballspiller, til styret i Malm\xc3\xb6 FF, hvor han satt som sekret\xc3\xa6r fra 1940 til 1960. Nilsson jobbet ogs\xc3\xa5 i en delikatessebutikk i 23 \xc3\xa5r, samtidig som han drev med fotball. I sine senere \xc3\xa5r var Nilsson godt kjent som den eneste gjenlevende av klubbens tidligere spillere, som var f\xc3\xb8dt f\xc3\xb8r klubben ble grunnlagt i 1910. Nilsson var til stede ved innvielsen av klubbens nye hjemmebane, Swedbank Stadion, 13. april 2009, da han overrakte matchballen til Alexander Nilsson, som var yngste spiller p\xc3\xa5 Malm\xc3\xb6 FFs startellever. Nilsson var \xc3\xa6resgjest da klubben feiret hundre\xc3\xa5rsjubileum i 2010. Nilssen d\xc3\xb8de 1. oktober 2011, i en alder av 101 \xc3\xa5r.'